**Tantárgyi tematika és félévi követelményrendszer**

**Vállalkozási ismeretek (BSR2241)**

**Nappali tagozat**

**Sport-és rekreációszervező szak Bsc**

**Féléves tematika**

1. hét: A tantárgy teljesítésének, követelményrendszerének ismertetése. A félév tantárgyi programjának bemutatása. Szakirodalom ajánlások. Gazdasági tájékozottság, alapismeretek felmérése feladatsoron keresztül.
2. hét: A gazdálkodás fogalmának több oldalról történő megközelítése. A gazdaság szereplőinek megismerése. A fogyasztó, fogyasztói igény és szükségletek. Az üzleti vállalkozás fogalma és feltételei. A vállalat alapvető célja és küldetése. A vállalati működés érintettjei. A vállalat célrendszere, különös tekintettel a sport területén működő vállalkozásokra.
3. hét: A gazdaság szereplői (folytatás): a piac. A piac alapelemei. Az állam gazdasági szerepének bemutatása.
4. hét: Vállalkozási formák és lehetőségek hazánkban. A jogi formák közötti választás lehetőségei és mérlegelési szempontjai. A vállalatalapítás gyakorlati lépései az egyes vállalkozási formákban.
5. hét: Az egyes vállalkozási formák több szempont szerinti elemzése. Az egyéni vállalkozás alapítása, működtetése, adózási lehetőségei, előnyei, hátrányai, megszüntetésének folyamata.
6. hét: Gazdasági társaságok alapítása és működtetése: betéti társaság, korlátolt felelősségű társaság, részvénytársaság (létesítése, szervezete, üzletvezetése, adózása, megszűntetése, jellemzői). Összefoglalás, önellenőrző tesztek, gyakorló feladatsorok megoldása
7. hét: I. Zárthelyi dolgozat megírása a kiadott témakörök alapján.
8. hét: Sajátos vállalati formációk. Vállalkozási formák a sport és rekreáció szervezés területén.
9. hét: Üzleti elképzelés és annak kialakítása: elemzési modellek, stakeholderek, jövőképalkotás. Tervezési alapismeretek. A stratégiai vezetési folyamat. Stratégiai tervezés.
10. hét: Az üzleti tervezés. Az üzleti terv készítésének célja, a terv részei, felépítése.
11. hét: A vállalkozások életciklusa. Életciklus elméletek
12. hét: A vállalati növekedés meghatározó tényezői, a vállalat finanszírozási feladatai az egyes ciklusokban. Összefoglalás, önellenőrző tesztek, gyakorló feladatsorok megoldása
13. hét: II. zárthelyi dolgozat megírása.
14. hét: A félévi teljesítmények értékelése, gyakorlati jegyek kihirdetése.

**A foglalkozásokon történő részvétel:**

Az előadások a képzés szerves részét képezik, így az Intézmény a hallgatóktól elvárja a részvételt az előadásokon (TVSz 8.§ 1.) A gyakorlati foglalkozásokon a részvétel kötelező. A félévi hiányzás megengedhető mértéke a tantárgy heti kontakt óraszámának háromszorosa. Ennek túllépése esetén a félév nem értékelhető (TVSz 8.§ 1.)

**Félévi követelmény: gyakorlati jegy**

**Az értékelés módja, ütemezése:**

A félév során a 7. és a 13. héten zárthelyi dolgozat lesz. A gyakorlati jegyek kihirdetésére, pótlási lehetőségek ismertetésére a 14. szorgalmi héten kerül sor.

**A félévközi ellenőrzések követelményei:**

A dolgozatok 50% alatti teljesítménye a tantárgy félévi érvénytelenségét vonja maga után.

**Az érdemjegy kialakításának módja:**

A félévi gyakorlati jegyet a zárthelyi dolgozatok érdemjegyeinek számtani átlaga határozza meg. Amennyiben a zárthelyi dolgozat elégtelen minősítésű, a félév elégtelen gyakorlati jeggyel zárul. Elégtelen gyakorlati jegy javítása a Tanulmányi és vizsgaszabályzat szerint lehetséges.

Nyíregyháza, 2022. január 31.

**Kozmáné Petrilla Gréta**

**Gazdálkodástudományi Intézet**